kardosdrur/scandi-wiki huggingface dataset:
Claudio Reyna

Claudio Reyna (født 20. juli 1973 i Livingston, New Jersey, USA) er en tidligere amerikansk fodboldspiller, der som midtbanespiller på det amerikanske landshold nåede at spille 112 landskampe. Han havde desuden på klubplan en lang karriere i europæiske ligaer, med ophold i blandt andet skotske Rangers F.C. og engelske Manchester City.

Klubkarriere 
Reyna startede sin seniorkarriere i 1994 hos den tyske Bundesliga-klub Bayer Leverkusen. Her var han på kontrakt i tre sæsoner, hvorefter han i 1997 blev udlejet til ligarivalerne VfL Wolfsburg. Efter halvanden sæson på lejebasis solgte Leverkusen ham i starten af 1999 til den skotske Premier League-klub Rangers F.C.

Opholdet i Rangers blev en stor succes for Reyna, der i Glasgow-klubben var med til at blive skotsk mester i både 1999 og 2000. Begge år blev mesterskaberne fulgt op med sejr i FA Cuppen. I 2001 blev han dog solgt til engelske Sunderland A.F.C., hvor han dog på grund af skader kun spillede 28 kampe i sine to sæsoner hos klubben.

Fra 2003 til 2007 var Reyna på kontrakt i Manchester City, inden han rejste hjem til USA og Red Bull New York. Her spillede han sin sidste sæson inden han stoppede karrieren i 2008.

Landshold 
Reyna nåede gennem karrieren at spille hele 112 kampe og score otte mål for USA's landshold, som han i en årrække desuden var anfører for. Han debuterede for sit land den 15. januar 1994 i en venskabskamp mod Norge, og deltog efterfølgende ved både VM i 1994, VM i 1998, VM i 2002 og VM i 2006. Han var desuden med til to OL-turneringer, 1992 i Barcelona og 1996 i Atlanta.

Titler 

Skotsk Premier League
 1999 og 2000 med Rangers F.C.

Skotsk FA Cup
 1999 og 2000 med Rangers F.C.

Eksterne henvisninger 

 Soccerbase.com spillerinfo 
 Footballdatabase.com spillerinfo

Fodboldspillere fra USA
Fodboldspillere fra Bayer 04 Leverkusen
Fodboldspillere fra VfL Wolfsburg
Fodboldspillere fra Rangers F.C.
Fodboldspillere fra Sunderland A.F.C.
Fodboldspillere fra Manchester City F.C.
Personer fra New Jersey
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Diego López

Diego López Rodríguez (født 3. november 1981 i Lugo, Spanien) er en spansk fodboldspiller, der spiller som målmand hos La Liga-klubben Rayo Vallecano. Han har tidligere bl.a. repræsenteret Sevilla, Villarreal og Real Madrid i hjemlandet.

Landshold 
Lopez har spillet én kamp for Spaniens landshold. Den 12. august 2009 imod  i en venskabskamp. Han har derudover flere gange været en del af landets trup som reserve, blandt andet i forbindelse med flere kvalifikationskampe til VM i 2010, samt ved Confederations Cup 2009.

Eksterne henvisninger 

 
 Spillerinfo 

Fodboldspillere fra Spanien
Fodboldspillere fra Real Madrid CF
Fodboldspillere fra Sevilla FC
Fodboldspillere fra AC Milan
Fodboldspillere fra Villarreal CF
Danske OL-deltagere i atletik



Eksterne kilder/henvisninger 
 Sports-Reference.com – OL – Danmark 

 
OL-deltagere i atletik
Rollehæfte

Et rollehæfte er den enkelte rolles tekst af et skuespil samlet for sig.
Nogle gange indeholder rollehæfter dog hele stykket med samtlige roller, andre gange derimod kun de scener af skuespillet, hvori den pågældende rolle optræder.

Teater
Microsoft Dynamics

Microsoft Dynamics er navnet på Microsoft's produktgruppe for økonomisystemer (også kaldet ERP-programmer) og CRM.

Programmerne under Microsoft Dynamics omfatter:

 Microsoft Dynamics NAV – tidligere Navision
 Microsoft Dynamics AX – tidligere Axapta
 Microsoft Dynamics C5 - tidligere Concorde C5 - under udfasning
 Microsoft Dynamics GP – tidligere Great Plains – ikke solgt i Danmark
 Microsoft Dynamics SL – tidligere Solomon – ikke solgt i Danmark
 Microsoft Dynamics CRM – tidligere blot kaldt Microsoft CRM

Eksterne henvisninger 
 Microsoft Dynamics Officiel hjemmeside

Dynamics
Økonomisystem

Økonomisystemer referer oftest til software, der benyttes i forbindelse med regnskabsføring og rapportering af finansielle resultater. Indgår i den bredere kategori af forretningssystemer og benævnes ofte som Enterprise Resource Planning (ERP) applikationer. Alt efter systemets opsætning og konfigurering kan økonomisystemer udover fakturering m.m. håndtere forskellige funktioner som indkøb, løn, produktion og planlægning.

De fleste økonomisystemer i Danmark leveres af et antal udenlandske leverandører, der kan have flere økonomisystemer

De mest udbredte økonomisystemer i Danmark er oprindeligt udviklet i Danmark og ejet af danskere, men efterfølgende solgt til udenlandske ejere.

Udbredte økonomisystemer omfatter bl.a.:
 Microsoft Dynamics NAV (Navision), AX (Axapta) og C5
 SAP R/3, SAP Business One, S/4 Hana og SAP Business ByDesign
 Oracle E-Business Suite, JD Edwards, ERP Cloud og NetSuite
 Visma, ejer bl.a. E-conomic.dk og Dinero - online økonomisystem
 IFS Applications
 Infor M3
 En lang række ERP-, regnskabs- og/eller økonomisystemer er stadig dansk udviklet og ejet af danskere, fx Key Balance, Uni Conta, Brugerdata, Winfinans,

Økonomiske systemer
Erhvervsprogrammer
Erhvervsøkonomi
Microsoft Dynamics AX

Microsoft Dynamics AX (AX, oprindelig navngivet Axapta) er et danskudviklet økonomisystem, som i 2003 blev overtaget af Microsoft og omdøbt til Microsoft Dynamics AX. 

Første version blev udviklet i 1998 af Damgaard Data, ejet af brødrene Preben og Erik Damgaard.

Forgængerne til Dynamics AX var Concorde og Concorde XAL. Efterfølgeren er Dynamics 365

Se også 
Microsoft Dynamics
Microsoft Dynamics NAV

Eksterne henvisninger 
Microsoft Dynamics AX officielle hjemmeside
Den danske afdeling af Dynamics User Group

Dynamics AX
Pablo Aimar

Pablo César Aimar (født 3. november 1979 i Río Cuarto, Argentina) er en argentinsk tidligere fodboldspiller (offensiv midtbanespiller). Han spillede en årrække for Valencia CF, samt for River Plate i den argentinske Primera Divisíon, Real Zaragoza, Benfica samt for Johor Darul Takzim.

Aimar vandt med River Plate tre argentinske mesterskaber. Han var med Valencia CF desuden med til at vinde La Liga i både 2002 og 2004, samt UEFA Cuppen og UEFA Super Cuppen i 2006.

Landshold 
Aimar står nåede 52 kampe og otte scoringer for Argentinas landshold, som han debuterede for i 1999. Han repræsenterede blandt andet sit land ved VM i 2002 og VM i 2006, samt ved Confederations Cup 2005.

Titler 

Argentinske Mesterskab
 1997, 1998 og 2000 med River Plate

La Liga
 2002 og 2004 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

Eksterne henvisninger 

 Pablo Aimar på footballdatabase.com 
 

Fodboldspillere fra Argentina
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra Club Atlético River Plate
Fodboldspillere fra Valencia CF
Fodboldspillere fra Real Zaragoza
Fodboldspillere fra S.L. Benfica
Partido dos Trabalhadores

Partido dos Trabalhadores (dansk: Arbejderpartiet) er et brasiliansk socialistisk, socialdemokratisk, gramsciansk og trotskistisk parti. Partiet består af en blanding af venstreorienterede og centrum-venstre partier, lige fra kommunister til socialliberale.
Det er anerkendt som et af de største og vigtigste venstreorienterede bevægelser i Latinamerika.

Partiet er medlem af Foro de São Paulo.

Historie 

Partido dos Trabalhadores blev officielt grundlagt af en gruppe af intelligentsia, kunstnere og arbejdere den 10. februar, 1980 i São Paulo. Brasiliens 35. præsident Luiz Inácio Lula da Silva, en af grundlæggerne, er det mest berømte medlem af partiet. Mange kendte kunstnere, især fra samba og salsa (musik) musikmiljøet, var til stede til stiftelsen.
Partiet blev juridisk anerkendt som en del af den brasilianske valggruppe Superior Court den 11. februar 1982.

Popularitet 

Siden 1990 er partiet vokset i popularitet og har vundet mange kommunalvalg i mange vigtige byer såsom Sao Paulo og Porto Alegre, såvel som i nogle stater; den vigtigste var Rio Grande do Sul. Luiz Inácio Lula da Silva vandt præsident valget i 2002 og senere igen i 2023.

Valgresultater siden stiftelsen af partiet

Samarbejde 
Partiet samarbejder med venstreorienterede præsidenter og partier rundt omkring i Latinamerika. Da nu afdøde Hugo Chávez var præsident i Venezuela var der tæt samarbejde med ham og partiet, ligesom det blev der arbejdet tæt sammen med Bolivias tidligere præsident Evo Morales og Movimiento al Socialismo.

Politiske partier i Brasilien
Etableret i 1980
Ormen (musiker)

Anders Christophersen (kendt under navnet Ormen) er en dansk musiker og producer. Han har blandt andet samarbejdet med Blæs Bukki, da de lavede musikken til Skrako-stykket Købmanden.

Anders Christophersen har siden begyndelsen af 2000'erne arbejdet med musik. Han har udgivet musik i mange forskellige konstellationer. Blandt andet udgav han sammen med vennen Rasmus Møbius albummet Sports under gruppenavnet Melk i form af elektronisk dub/hip hop inspireret musik. På dette album medvirkede blandt andet Ane Trolle og Gisli som gæster, og i 2007 producerede han sammen med Blæs Bukki soundtracket til teatersuccesen Købmanden på Betty Nansen Teatret med blandt andet Natasja. I 2009 udgav han sammen med Trolle og Blæs Bukki albummet Jagten på noget under navnet Balstyrko.

I årene siden har han arbejdet sammen med forskellige musikere som Alberte, Oh Land, Jacob Bellens og Sys Bjerre.

Referencer

Eksterne henvisninger 
 

Ormen
Musikere fra Danmark
Tjek fødsels- og dødsår
Fake Diamond Records

Fake Diamond Records er et dansk pladeselskab, der blev grundlagt i 2006 i København. 
Selskabets kunstnere omfatter bl.a. Oh Land, Balstyrko, Eaggerstunn, Darkness Falls, Giana Factory, Ormen og Alberte, My bubba, Bon Homme, Peder, Young Dinosaur, Vinnie Who, Mont Oliver, Jatoma, Complicated Universal Cum, Bon Homme, Broke, OOFJ.

Fake Diamond Records indgik i starten af 2015 et samarbejde med Tiger, om at udgive Vinnie Whos nye album, ’Harmony’. Med aftalen, der er indgået med Tigers pladeselskab, Tiger Music, udkommer Harmony i et førsteoplag på 20.000 cd’er og 10.000 vinyler.

Referencer

Pladeselskaber fra Danmark
Tanja Leu Enevoldsen

Tanja Leu Enevoldsen er en dansk tv-vært, der i sommeren 2009 debuterede som vært i tv-programmet Livepigen Jackpot på Kanal 23.

Nogle uger efter programmets start begyndte hun at bruge kunstnernavnet "Tanja Lee" .

Hun har tidligere medvirket som gæsteinstruktør i Comedy Fight Club på TV 2 Zulu

Hun har medvirket i "6 på Date" på TV3. 
Formand for Lady Entourage logen administreret af Promoters.
Bosat i Schweiz og arbejder som coach og konsulent.

Eksterne henvisninger 
 tvnyt.com: SexTV.dk fejrer 10 års fødselsdag på Kanal København med ’Livepigen’ 
 tvnyt.com: ’Livepigen Jackpot’ premiere udskudt til i dag 

Tjek fødselsår
Tv-værter fra Danmark
Preben Damgaard

Preben Damgaard (23. august 19634. december 2022) var en dansk erhvervsleder og grundlægger af Damgaard Data.

Preben Damgaard stiftede sammen med sin bror Erik Damgaard virksomheden Damgaard Data. I 1997 modtog brødrene IT-prisen. I år 2000 fusionerede Damgaard med Navision. I 2002 blev virksomheden solgt til Microsoft, hvilket gjorde Preben Damgaard til milliardær.

Referencer 

Erhvervsfolk fra Danmark
Iværksættere fra Danmark
Personer i Kraks Blå Bog (afdøde)
Theodor Krancke

Theodor Krancke (30. marts 1893 – 18. juni 1973) var en tysk admiral i Kriegsmarine under 2. verdenskrig.

Under ledelse af Krancke gennemførte det tyske lommeslagskib "Admiral Scheer" et fem måneder langt togt, hvor det sænkede 13 handelsskibe, en armeret handelskrydser (HMS Jervis Bay) og erobrede tre handelsskibe, i alt 115.195 tons allierede og neutrale skibe.

Under den allierede invasion i Normandiet styrede admiral Krancke fra sit hovedkvarter i Paris alle tyske flådeskibe ved Frankrig som flådens øverstkommanderende i vest foruden forskellige landbaserede flådeenheder og kystartilleri og antiluftskytsbatterier ved den franske atlanterhavskyst.

Karriere 
Krancke blev 1. April 1912 marineofficer i den Kaiserliche Marine og tjente under den 1. verdenskrig på Torpedobådene V 26, V 27 og V 80 som officer]. Efter at han i december 1917 blev forfremmet til "Oberleutnant zur See", blev han efter krigen med denne tjenestegrad overført Reichsmarine, som var navnet på den tyske flåde under Weimarrepublikken og i de første to år af Nazi-Tyskland.

Efter flere forfremmelser blev han i april 1937 udnævnt til "Kapitän zur See", hvorefter han fra oktober 1937 til august 1939 blev leder af et marineakademi. Fra oktober 1939 tjente Krancke som kommandant af Panserskibet Admiral Scheer. Da Admiral Scheer blev ombygget på et værft i Kiel, blev han i foråret 1940 overflyttet til specialstaben i Operation Weserübung i den tyske marines overkommando og medvirkede ved planlæggelsen af den tyske invasion af Norge; fra april til juni 1940 var han stabschef for den kommanderende tyske admiral i Norge.

Udmærkelser 
 Jernkorset (1914)
 2. klasse (maj 1915)
 1. klasse (27. september 1919)
 Højsøflådens emblem 1941
 Hængsel til Jernkorset (1939)
 2. klasse (19. oktober 1939)
 1. klasse (20. april 1940)
 Jernkorsets ridderkors med egeløv
 Ridderkors (21. februar 1941)
 614. Egeløv (18. oktober 1944)

Referencer 
 Fellgiebel, Walther-Peer. Die Träger des Ritterkreuzes des Eisernen Kreuzes 1939-1945. Friedburg, Germany: Podzun-Pallas, 2000. .
 Schaulen, Fritjof (2004). Eichenlaubträger 1940 – 1945 Zeitgeschichte in Farbe II Ihlefeld – Primozic (in German). Selent, Germany: Pour le Mérite. .

Tysklands militære personel i 1. verdenskrig
Admiraler i Kriegsmarine
Modtagere af Jernkorset
Personer fra Magdeburg
Skæbne-Anekdoter

Skæbne-Anekdoter (eng. Anecdotes of Destiny) er en samling af fortællinger, udgivet af Karen Blixen den 13. oktober 1958 i Danmark (udgivet samme år i USA og England).

Fortællinger 
 Dykkeren
 Babettes gæstebud
 Storme
 Den udødelige historie
 Ringen

Fodnoter

Eksterne henvisninger 
 Om fortællingen Ringen på Vidensbanken.blogspot.com

Litteratur i 1958
Novellesamlinger
Bøger af Karen Blixen
Sigismund-Helmut von Dawans

Sigismund-Helmut Konrad Alfred Felix Georg Ritter und Edler von Dawans (født 23. september 1899, død La Caine, 10. juni 1944) var en general i den tyske hær under 2. Verdenskrig og modtager af Deutsche Kreuz ordenen i guld den 26. august 1942.

Von Dawans blev dræbt under RAF's angreb på Panzer Gruppe Wests hovedkvarter i La Caine den 10. juni 1944.

Referencer 

 Patzwall, Klaus D. and Scherzer, Veit. Das Deutsche Kreuz 1941 – 1945 Geschichte und Inhaber Band II. Norderstedt, Germany: Verlag Klaus D. Patzwall, 2001. .

Riddere fra Tyskland
Generaler fra Tyskland
OPUS

OPUS står for Optimal trivsel, Udvikling og Sundhed og er et forskningsprojekt under LIFE - Det Biovidenskabelige Fakultet ved Københavns Universitet. Projektets formål er sikre det videnskabelige grundlag for at kommende generationer af danskere igennem en sundere livsstil og en regionalt baseret kost og madkultur (Ny nordisk hverdagsmad) vil udnytte deres potentiale til bedre trivsel, positiv mental og fysisk udvikling, optimal sundhed og sygdomsforebyggelse.

Projektet vil desuden tilstræbe at denne viden udbredes til befolkningen og skaber grundlag for ændret adfærd blandt andet gennem skoler og institutioner.

Opdelt i flere delprojekter 

OPUS er opdelt i såkaldte "Arbejdspakker" (delprojekter), der hver især har et fokusområde, der kan være med til at opfylde det overordnede mål for projektet.

 Udvikling af ny nordisk hverdagsmad 
 Accept af ny nordisk hverdagsmad  
 Supermarkedsprojektet  
 Søvn og appetitregulering  
 Skolemadsprojektet  
 Laboratorieundersøgelser 
 Kommunikation

OPUS Center 
 

Projektet har hjemsted på LIFE - Det Biovidenskabelige Fakultet, hvor professor, dr. med Arne Astrup står i spidsen for projektet.

Samarbejdsparter 

Projektet er et samarbejde mellem: 

 LIFE – Det Biovidenskabelige Fakultet ved Københavns Universitet 
 Institut for Idræt  ved Københavns Universitet 
 DTU Fødevareinstituttet 
 Meyers Madhus v. Claus Meyer
 Gentofte Universitetshospital  
 Danmarks Pædagogiske Universitetsskole ved Aarhus Universitet 
 Nordea-fonden – der har finansieret projektet med 100 mio. kroner

Eksterne links 

OPUS's hjemmeside

Forskningsprojekter
Franco Di Santo

Franco Matías Di Santo (født 7. april 1989) er en argentinsk professionel fodboldspiller, som spiller for Süper Lig-klubben Göztepe.

Klubkarriere

Audax Italiano 
Di Santo begyndte sin karriere i hjemlandet hos Audax Italiano.

Chelsea 
Di Santo blev i januar 2008 hentet af Chelsea. Di Santo spillede hovedsageligt på reserveholdet i løbet af sin tid hos klubbem.

Di Santo var med på holdet som vandt FA Cuppen 2009.

Lån til Blackburn Rovers 
Di Santo blev udlånt til Blackburn Rovers i 2009-10 sæsonen.

Wigan Athletic 
Di Santo skiftede i august 2010 til Wigan Athletic på en fast aftale. Di Santo var del af Wigan holdet som imod oddsene vandt FA Cuppen 2013, dog spillede han ikke i finalen.

Werder Bremen 
Di Santo skiftede til Werder Bremen i august 2013.

Schalke 04 
Di Santo skiftede til Schalke 04 i juli 2015. Skiftet var ikke ukontroversielt, og Di Santo gav en undskyldning til Bremen fansene over at have skiftet til deres rivaler.

Rayo Vallecano 
Di Santo skiftede til Rayo Vallecano i januar 2019.

Atlético Mineiro 
Di Santo skiftede i august 2019 til brasilianske Atlético Mineiro.

San Lorenzo 
Di Santo returnede til hjemlandet i juli 2020, da han skiftede til San Lorenzo.

Göztepe 
Di Santo skiftede i januar 2022 til Göztepe.

Landholdskarriere

Ungdomslandshold 
Di Santo spillede for Argentinas U/20-landshold.

Seniorlandshold 
Di Santo debuterede for seniorlandsholdet den 14. november 2012.

Titler 
Chelsea

 FA Cup: 1 (2008-09)

Wigan Athletic

 FA Cup: 1 (2012-13)

Kilder

Eksterne henvisninger 

Fodboldspillere fra Argentina
Fodboldspillere fra Audax Italiano
Fodboldspillere fra Chelsea F.C.
Fodboldspillere fra Blackburn Rovers F.C.
Fodboldspillere fra Wigan Athletic F.C.
Fodboldspillere fra Werder Bremen
Fodboldspillere fra FC Schalke 04
Fodboldspillere fra Rayo Vallecano
Fodboldspillere fra San Lorenzo de Almagro
Fodboldspillere fra Göztepe S.K.
Claudio Caniggia

Claudio Paul Caniggia (født 9. januar 1967 i Henderson) er en tidligere argentinsk fodboldspiller, der spillede som midtbanespiller hos adskillige klubber i både Europa og i sit hjemland, samt på det argentinske landshold. Han var tilknyttet begge de to store argentinske hovedstadsklubber River Plate og Boca Juniors, og spillede desuden blandt andet i flere italienske klubber, samt hos SL Benfica i Portugal og Rangers F.C. i Skotland.

Caniggia vandt med River Plate i 1986 både det argentinske mesterkab, Copa Libertadores samt Intercontinental Cup. I sin udlandskarriere var han i 2003 med til at sikre Rangers F.C. både det skotske mesterskab og FA Cuppen.

Landshold 
Caniggia nåede gennem karrieren at spille 50 kampe og score 16 mål for Argentinas landshold, som han debuterede for i 1987. Han var blandt andet en del af den argentinske trup ved både VM i 1990, 1994, 1998 og 2002.

Titler 

Argentinske Mesterskab
 1986 med River Plate

Copa Libertadores
 1986 med River Plate

Intercontinental Cup
 1986 med River Plate

Skotske Premier League
 2003 med Rangers F.C.

Skotsk FA Cup
 2003 med Rangers F.C.

Eksterne henvisninger 
 Soccerbase.com spillerinfo 
 Footballdatabase.com spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra Hellas Verona FC
Fodboldspillere fra Atalanta BC
Fodboldspillere fra AS Roma
Fodboldspillere fra S.L. Benfica
Fodboldspillere fra Boca Juniors
Fodboldspillere fra Rangers F.C.
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 2002
Aldo Duscher

Alvaro Pedro "Aldo" Duscher (født 22. marts 1979 i Esquel, Argentina) er en tidligere argentinsk fodboldspiller, der spillede som defensiv midtbanespiller. Han har tidligere spillet otte sæsoner hos Deportivo La Coruña, for Racing Santander og Sevilla FC, samt for portugisiske Sporting Lissabon og Newell's Old Boys i sit hjemland samt mange andre klubber.

Duscher vandt med Deportivo La Coruña den spanske pokalturnering Copa del Rey i 2002.

Landshold 
Duscher står (pr. august 2010) noteret for fire kampe for Argentinas landshold, som han debuterede for tilbage i 2005.

Titler 

Copa del Rey
 2002 med Deportivo La Coruña

Eksterne henvisninger 
 FIFA.com spillerinfo 

Fodboldspillere fra Argentina
Fodboldspillere fra Newell's Old Boys
Fodboldspillere fra Sporting Clube de Portugal
Fodboldspillere fra Deportivo La Coruña
Fodboldspillere fra Racing Santander
Fodboldspillere fra Sevilla FC
Fodboldspillere fra RCD Espanyol
Holzheim

Holzheim er navn på flere byer i Tyskland:
 Holzheim (bei Dillingen an der Donau) – i Landkreis Dillingen an der Donau, Bayern
 Holzheim (bei Neu-Ulm) – i Landkreis Neu-Ulm, Bayern
Illertissen

Illertissen er en by i Landkreis Neu-Ulm i Regierungsbezirk Schwaben i den tyske delstat Bayern.

Historie 

Illertissen nævnes første gang under navnet „Tussa“ i 954.
I til 12. til 13. århundrede byggedes under greverne von Kirchberg Burg Tissen, bedre kendt under det nuværende navn „Vöhlinschloss“. Slottet har siden 1803 hørt under den Bayerske stat, og været hjemsted for skiftende offentlige myndigheder. Fra 1983 har der i ledige dele af slottet været et museum for biavl og et hjemstavnsmuseum.

Geografi 
Illertissen ligger i en højde af 513 moh. i den sydvestlige del af Bayern, circa 25 km syd for Ulm og 30 km nord for Memmingen i Mittelschwaben. Den har navn efter den ved bygrænsen mod vest løbende flod Iller.

Inddeling 
Illertissen består ud over hovedbyen af Au (mod nordvest), Betlinshausen (nordøst), Tiefenbach (nordøst) og Jedesheim (syd for byen).

Nabokommuner

Eksterne henvisninger 

Mittelschwaben
Jorge Valdano

Jorge Alberto Francisco Valdano Castellanos (født 4. oktober 1955 i Las Parejas, Argentina) er en tidligere argentinsk fodboldspiller og senere træner, der som angriber på det argentinske landshold var med til at vinde guld ved VM i 1986. Her scorede han det ene mål i finalesejren på 3-2 over Vesttyskland. På klubplan optrådte Valdano for den argentinske Primera División de Argentina-klub Newell's Old Boys, inden han prøvede lykken i Spanien. Her var han over en periode på 13 år tilknyttet klubberne Alavés, Real Zaragoza og Real Madrid.

Efter at have indstillet sin aktive karriere blev Valdano træner. Han stod i 1990'erne i spidsen for de spanske klubber CD Tenerife, Real Madrid og Valencia CF.

Eksterne henvisninger 
 FIFA.com spillerinfo 

Fodboldspillere fra Argentina
Fodboldspillere fra Newell's Old Boys
Fodboldspillere fra Deportivo Alavés
Fodboldspillere fra Real Zaragoza
Fodboldspillere fra Real Madrid CF
Fodboldtrænere fra Argentina
Fodboldtrænere fra Real Madrid CF
Verdensmestre i fodbold
Fodboldtrænere fra Valencia CF
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Lautrupgårdskolen

Lautrupgårdskolen var en kommunal specialskole inden for rammerne af folkeskoleloven. Skolen underviste fortrinsvis AKT-elever, men havde også værkstedsundervisning for Ballerup Kommunes øvrige specialklasser.

Skolen lå på Lautrupgård i Ballerup.

Skolen havde 2008/09 ca. 70 egne elever i alderen 7 – 18 år.

Lautrupgårdsskolen blev integreret ind i Kasperskolen i 2014 og er nu beliggende på Ejbyvej 35, 2740 Skovlunde

Eksterne henvisninger 
Kasperskolens hjemmeside

Specialskoler
Ballerup
Werner von Fritsch

Werner von Fritsch (født 4. august 1880, død 22. september 1939) var en tysk friherre og generaloberst.

Liv og karriere 

Fritsch blev i 1934 chef for hærledelsen og fra 1935 øverstkommanderende for hæren. Han støttede Hitler i opgøret med Ernst Röhm og gik ind for tysk oprustning, men kritiserede i 1937 Hitlers krigsplaner. Da Fritsch stod i vejen for krigen, blev han i 1938 afskediget efter grundløse anklager for homoseksualitet. Han fik æresoprejsning og kommanderede et regiment under Tysklands invasion af Polen. Han faldt ved Warszawa i september 1939.

Litteratur 
 tysk hemmelig regulering D 81/3+ "Besichtigungsbemerkungen 1937" vom 7. November 1937 - Der Oberbefehlshaber des Heeres 4. Abt. Gen St d H - Frhr. v. Fritsch, 

Militærfolk fra Tyskland
Friherrer fra Tyskland
Tyskere i 1800-tallet
Tyskere i 1900-tallet